CELEX: 52018DP0047
Language: fi
Date: 2018-03-01 00:00:00
Title: Euroopan parlamentin päätös 1. maaliskuuta 2018 komission ehdotuksesta yhteisen kriisinratkaisuneuvoston jäsenen nimittämisestä (N8-0052/2018 – C8-0036/2018 – 2018/0901(NLE))

5.4.2019   
            
            
               FI
            
            
               Euroopan unionin virallinen lehti
            
            
               C 129/72
            
         
      P8_TA(2018)0047
      Yhteisen kriisinratkaisuneuvoston jäsenen nimittäminen
      Euroopan parlamentin päätös 1. maaliskuuta 2018 komission ehdotuksesta yhteisen kriisinratkaisuneuvoston jäsenen nimittämisestä (N8-0052/2018 – C8-0036/2018 – 2018/0901(NLE))
      (Hyväksyntä)
      (2019/C 129/13)
      
         Euroopan parlamentti, joka
      
                  —
               
               
                  ottaa huomioon 14. helmikuuta 2018 annetun komission ehdotuksen Boštjan Jazbecin nimittämisestä yhteisen kriisinratkaisuneuvoston jäseneksi (N8-0052/2018),
               
            
                  —
               
               
                  ottaa huomioon yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15. heinäkuuta 2014 annetun Euroopan parlamentin ja neuvoston asetuksen (EU) N:o 806/2014 (1) 56 artiklan 6 kohdan kolmannen alakohdan,
               
            
                  —
               
               
                  ottaa huomioon työjärjestyksen 122 a artiklan,
               
            
                  —
               
               
                  ottaa huomioon talous- ja raha-asioiden valiokunnan mietinnön (A8-0030/2018),
               
            
                  A.
               
               
                  ottaa huomioon, että asetuksen (EU) N:o 806/2014 56 artiklan 4 kohdassa säädetään, että mainitun asetuksen 43 artiklan 1 kohdan b alakohdassa tarkoitetut jäsenet nimitetään ansioiden, pätevyyden, pankkitoiminta- ja rahoituskysymysten tuntemuksen sekä rahoitusalan valvonnan ja sääntelyn ja pankkien kriisinratkaisun kannalta merkityksellisen kokemuksen perusteella;
               
            
                  B.
               
               
                  ottaa huomioon, että asetuksen (EU) N:o 806/2014 56 artiklan 4 kohdassa säädetään, että valintamenettelyssä noudatetaan sukupuolten tasapainon, kokemuksen ja pätevyyden periaatteita;
               
            
                  C.
               
               
                  ottaa huomioon, että komissio hyväksyi 20. joulukuuta 2017 asetuksen (EU) N:o 806/2014 56 artiklan 6 kohdan mukaisesti lopullisen luettelon ehdokkaista 43 artiklan 1 kohdan b alakohdassa tarkoitetuiksi kriisinratkaisuneuvoston jäseniksi;
               
            
                  D.
               
               
                  ottaa huomioon, että asetuksen (EU) N:o 806/2014 56 artiklan 6 kohdan mukaisesti luettelo toimitettiin parlamentille;
               
            
                  E.
               
               
                  toteaa, että komissio hyväksyi 14. helmikuuta 2018 ehdotuksen Boštjan Jazbecin nimittämisestä yhteisen kriisinratkaisuneuvoston jäseneksi ja toimitti ehdotuksen parlamentille;
               
            
                  F.
               
               
                  ottaa huomioon, että parlamentin talous- ja raha-asioiden valiokunta arvioi kriisinratkaisuneuvoston jäseneksi ehdotetun ehdokkaan pätevyyttä ja etenkin asetuksen (EU) N:o 806/2014 56 artiklan 4 kohdassa vahvistettujen edellytysten täyttymistä;
               
            
                  G.
               
               
                  ottaa huomioon, että valiokunta järjesti 21. helmikuuta 2018 kuulemisen, jossa ehdokas Boštjan Jazbec antoi lausuman ja vastasi valiokunnan jäsenten esittämiin kysymyksiin;
               
            
               
                  1.
               
               
                  hyväksyy komission ehdotuksen nimittää Boštjan Jazbec yhteisen kriisinratkaisuneuvoston jäseneksi viiden vuoden toimikaudeksi;
               
            
               
                  2.
               
               
                  kehottaa puhemiestä välittämään tämän päätöksen Eurooppa-neuvostolle, neuvostolle, komissiolle ja jäsenvaltioiden hallituksille.
               
            
         (1)  EUVL L 225, 30.7.2014, s. 1.